**"חיות הפלא: הפשעים של גרינדלוולד"** (באנגלית: **Fantastic Beasts: The Crimes of Grindelwald**) הוא סרט קולנוע אמריקאי־בריטי מסוגת הפנטזיה שביים דייוויד ייטס. הסרט מהווה המשך לסרט "חיות הפלא והיכן למצוא אותן" שיצא בשנת 2016.
בסרט מככבים השחקנים אדי רדמיין, קתרין ווטרסטון, דן פוגלר, אליסון סודול, עזרא מילר, ג'וני דפ, ג'וד לאו, זואי קרביץ וקאלום טרנר.

הסרט יצא לאקרנים ב־16 בנובמבר 2018.

סקירת העלילה
------------

הסיפור מתרחש בשנת 1927, מספר חודשים לאחר אירועי הסרט הקודם, לאחר שניוט סלמנדרה חושף את זהותו של הקוסם גלרט גרינדלוולד. גרינדלוולד נמלט מהכלא ומתחיל לאסוף את תומכיו על מנת לייצר שלטון של קוסמים על נטולי הקסם ולהפסיק להסתתר מפניהם. היחיד שמסוגל לעצור אותו הוא חברו לשעבר, אלבוס דמבלדור. דמבלדור שולח את ניוט להתעמת עם המכשף הרשע, אליו יצטרפו גם חבריו של ניוט: טינה, קוויני וג'ייקוב.

עלילת הסרט
----------

בשנת 1927, מספר חודשים לאחר אירועי הסרט הקודם, קוסם האופל החזק גלרט גרינדלוולד מוחזק בשבי הקונגרס הקסום של ארצות הברית של אמריקה (MACUSA). במהלך מבצע חשאי להעברתו בחזרה ללונדון, שם הוא עתיד לתת דין וחשבון על מעשיו, הוא משוחרר על ידי אחד מעובדי הקונגרס, אברנאת'י, שמתגלה כחסיד נלהב שלו. גרינדלוולד הורג את השומרים שלו ונמלט.

שלושה חודשים לאחר מכן, ניוט סלמנדרה פונה למשרד הקסמים הבריטי מתוך מטרה להשיב לו את זכויותיו לטייל ברחבי העולם, לאחר שנשללו ממנו בעקבות ביקורו בניו יורק. במשרד, ניוט פוגש את ליטה לסטריינג', אהובתו הישנה מימיו בהוגוורטס שמאורסת עתה לאחיו הבכור, תזאוס. במהלך הערעור, מציבים לניוט ברירה: זכויותיו יוחזרו לו, אך בתנאי שיסכים לעבוד עבור משרד הקסמים לצד אחיו, ויסייע לאתר את קרידנס. מתברר שקרידנס שרד את המתקפה בניו־יורק ונמלט לפריז, ומקווה לגלות את זהותו האמיתית - עם אמונה, אותה מחזקים הסובבים אותו, שהוא נצר אחרון לשושלת עתיקה של קוסמים טהורי דם. ניוט דוחה את ההצעה משום שהוא אינו מעוניין לבחור צד, והילאי בכיר בשם גרימסון נשלח במקומו לרדוף אחר קרידנס. לאחר שעזב את המשרד, ניוט נפגש עם מורו לשעבר, אלבוס דמבלדור, שגם מבקש ממנו לנסוע לפריז על מנת למצוא את קרידנס.

ניוט חוזר לביתו ומוצא שם את שני חבריו האמריקאים משכבר הימים, קוויני גולדשטיין וג'ייקוב קובלסקי, שברחו מארצות הברית על מנת להתחתן, מפני שהחוק האמריקאי אוסר על נישואי אל־קסים וקוסמים. ניוט מבין שזיכרונו של ג'ייקוב שב אליו מכיוון שזיכרונותיו הטובים מההרפתקה שהארבעה עברו נשארו בתת־המודע שלו, וג'ייקוב מגלה שקוויני הטילה עליו כישוף אהבה במטרה להביאו לצרפת ולהנשא לו בניגוד לדעתו. הגילוי מעורר ריב בין השלושה וקוויני, רותחת בעקבות הריב, עוזבת לבדה לחפש את אחותה טינה - שמתחקה אחרי עקבותיו של קרידנס בפריז. ניוט וג'ייקוב עוקבים שניהם אחריה ואחרי טינה לפריז.

בפריז, בחיפושיה אחר קרידנס, טינה נכנסת למופע מוזרויות שנערך בקרקס. קרידנס, שהצטרף לאחרונה לקרקס, חבר לנגיני: אישה תחת קללה שלא ניתן להסיר - היא הופכת לנחש ענקי. לעת עתה היא יכולה לשלוט בשינוי, אך בבוא העת תהפוך סופית לצורת נחש ולא תוכל לעשות דבר בעניין. במהלך מהומה שקרידנס מעורר, הוא וחברתו נגיני נמלטים תוך כדי שחרור רבים מבעלי החיים הכלואים בקרקס. במהלך החיפוש אחר אמו הביולוגית של קרידנס, הוא ונגיני מאתרים את המשרתת שלכאורה מסרה את קרידנס לאימוץ בינקותו, אך גרימסון, שמתגלה כאחד מאנשיו של גרינדלוולד, מגיע ורוצח אותה תחת פקודתו של גרינדלוולד.

קוויני מגיעה לפריז ומובאת לבית המסתור של גרינדלוולד, שם היא פוגשת אותו ומוקסמת מחזונו לעולם חופשי עבור הקוסמים. בינתיים טינה פוגשת את יוסוף קמה, קוסם מסתורי שגם לו יש עניין לא ידוע במציאת קרידנס. ניוט וג'ייקוב עוקבים אחר יוסוף אל טינה, ויוסוף חושף שהוטל עליו נדר כובל להרוג את קרידנס.

ע"פ דבריו של יוסוף קרידנס הוא בעצם קורבוס החמישי - בנו של קורבוס לסטריינג' הרביעי מאשתו השנייה קלריס טרמבליי אותה נשא לאחר מותה של אשתו הראשונה - לורנה קמה, אמו של יוסוף.

ניוט וטינה חודרים אל תוך משרד הקסמים הצרפתי כדי להשיג מסמכים שביכולתם לאשר את זהותו האמיתית של קרידנס, ושם נחשפים על ידי ליטה ותזאוס. החיפוש שלהם מוביל מהמשרד אל אחוזת הקבר המשפחתית של משפחת לסטריינג' בבית הקברות פר לשז, שם יוסוף וליטה מסבירים את הקשר המשפחתי שלהם אחד לשנייה וליטה חושפת שאחיה מת כתינוק ולכן לא ייתכן שקרידנס הוא אחיה למחצה. דלת שנפתחת בקבר מובילה את הקבוצה לעצרת בה מכנס גרינדלוולד את תומכיו. ג'ייקוב מסתנן בנפרד לאותה עצרת בתקווה להשיב לחיקו את קוויני. גרינדלוולד מגיע ופורש בנאום את חזונו, וטוען שאם לא יעצרו את המוגלגים הם יתחילו מלחמת שמד חסרת תקדים. כדי לבסס את טענתו, הוא מנבא את מלחמת העולם השנייה ומראה לקהל חזיונות גשמיים של כל זוועותיה. הוא טוען בפני תומכיו ששליטת הקוסמים בעולם תמנע את כל זה.

ההילאים של משרד הקסמים הבריטי בראשות תזאוס מגיעים לעצרת על מנת לעצור, בהוראת שר הקסמים הבריטי, את כל משתתפי העצרת. גרינדלוולד מכריז על בואם ומורה לחסידיו להתעתק משם. גרינדלוולד פונה להילאים ומעמיד בפניהם ברירה - להשבע אמונים לו ולחזונו, או מוות. חדורת אמונה בחזונו של גרינדלוולד קוויני מצטרפת אליו, וקרידנס בא גם הוא, תוך שנגיני וג'ייקוב מתחננים בפניהם, ללא הועיל, לעצור. ליטה מעמידה פנים שגם היא נשבעת לגרינדלוולד אמונים, אך אז תוקפת אותו. היא נהרגת, אך זוכה בהסחת דעת שמאפשרת לטינה, ניוט, ג'ייקוב, יוסוף, נגיני ותזאוס להימלט. גרינדלוולד מטיל כישוף אש רב עוצמה שיחריב את פריז כולה, אך הכישוף נבלם בקושי רב על ידי ניקולס פלאמל ושאר הקבוצה. או אז ניוט מבין שהוא לא יוכל להישאר נייטרלי, ועליו לקחת חלק במאבק נגד גרינדלוולד.

בזמן שניוט מנחם את תזאוס על מותה של ליטה חוזר אליו ניפלר ששלח אל גרינדלוולד כדי לגנוב ממנו בקבוקון של דם, ועמו הבקבוקון.

ניוט מגיע להוגוורטס להיפגש עם דמבלדור; דמבלדור, שמשתאה מהתושייה שגילה ניוט, מודה בפני ניוט שהבקבוקון הוא חותמת ברית דמים בינו לבין גרינדלוולד, שבה נשבעו שלא ילחמו אחד בשני לעולם - ולכן שלח את ניוט להילחם בגרינדלוולד במקומו. דמבלדור מקווה שיוכל להשמיד את הבקבוקון ובכך לבטל את הברית ולהילחם בגרינדלוולד.

במצודת נירמנגרד שבאוסטריה גרינדלוולד אומר לקרידנס ששמו האמיתי הוא אורליוס דמבלדור, אחיו של אלבוס דמבלדור, ושאלבוס בגד בו. גרינדלוולד מוסיף שרק קרידנס יוכל להרוג את דמבלדור, ונעזר ביכולות קריאת המחשבות של קוויני כדי לתמרן את קרידנס.

צוות השחקנים
------------

* אדי רדמיין - ניוט סלמנדרה
* ג'וד לאו - אלבוס דמבלדור
* ג'וני דפ - גלרט גרינדלוולד
* קת'רין ווטרסטון - פורפטינה "טינה" גולדשטיין
* אליסון סודול - קוויני גולדשטיין
* דן פוגלר - ג'ייקוב קובלסקי
* זואי קרביץ - לטה לסטריינג'
* עזרא מילר - קרידנס ברבון
* קאלום טרנר - תזאוס סלמנדרה
* וולבור דארי אולאפסון - סקנדר, מנהל הקרקס הקסום
* קווין גאת'רי - אדון אברנאטי, ראש הלשכה הפדרלית לרישוי שרביטים
* אינגוואר אגרט סיגורדסון - גרימסון
* ויליאם נדילאם - יוסוף קמא
* קלאודיה קים - נגיני
* ברונטיס יודורובסקי - ניקולס פלאמל
* פיונה גלסקוט - מינרווה מקגונגל
* פופי קורבי־טוץ' - וינדה רוזייר

הפקה
----

סמליל הסרט הרשמי
גרינלוולד בגילומו של ג'וני דפ.
### טרום הפקה

בראשית נובמבר 2016 הודיע האתר Deadline Hollywood כי ג'וני דפ לוהק לשחק בסרט (כדמות גלרט גרינדלוולד). הליהוק הזה זכה לביקורות על ידי מעריצים מאחר שבעבר הלא־רחוק דפ היה מעורב בתקריות אלימות שונות.

זואי קרביץ גם כן לוהקה לתפקיד משמעותי בסרט.

הבמאי דייוויד ייטס חשף שאלבוס דמבלדור יופיע בסרט ולא יגולם על ידי מייקל גמבון כי אם על ידי שחקן צעיר יותר. בנוסף הצהיר כי אירועי הסרט יתרחשו בלונדון ובפריז.

בינואר 2017 דווח שעזרא מילר מתכונן לצילומי סרט ההמשך וכי הוא מגלם שוב את דמותו של קרידנס מהסרט הקודם. באפריל 2017 דווח על ליהוקו של ג'וד לאו לתפקיד אלבוס דמבלדור הצעיר. בנוסף לוהק קאלום טרנר לגלם את אחיו הבוגר של ניוט, תזאוס. ביולי 2017, לוהקו גם שחקנים נוספים כקלאודיה קים, ויליאם נדילאם ואחרים.

### פסקול

ג'יימס ניוטון הווארד אישר בנובמבר 2016 כי ישוב להלחין את פסקול הסרט גם עבור סרט ההמשך.

### צילומים

צילומי הסרט החלו באולפני האחים ורנר בלבסדן, ב־3 ביולי 2017.

שיווק והפצה
-----------

במרץ 2018 יצא הטיזר טריילר הראשון של הסרט, טריילר מלא יצא ביולי 2018.

קישורים חיצוניים
----------------

ויקישיתוף מדיה וקבצים בנושא **חיות הפלא: הפשעים של גרינדלוולד** בוויקישיתוף
* 

* אתר האינטרנט הרשמי של חיות הפלא: הפשעים של גרינדלוולד (באנגלית)
* חיות הפלא: הפשעים של גרינדלוולד, ברשת החברתית פייסבוק

* "חיות הפלא: הפשעים של גרינדלוולד", במסד הנתונים הקולנועיים IMDb (באנגלית)

* "חיות הפלא: הפשעים של גרינדלוולד", באתר נטפליקס

* "חיות הפלא: הפשעים של גרינדלוולד", באתר AllMovie (באנגלית)

* "חיות הפלא: הפשעים של גרינדלוולד", באתר Rotten Tomatoes (באנגלית)

* "חיות הפלא: הפשעים של גרינדלוולד", באתר Box Office Mojo (באנגלית)

* "חיות הפלא: הפשעים של גרינדלוולד", באתר Metacritic (באנגלית)

* "חיות הפלא: הפשעים של גרינדלוולד", באתר אידיבי

* "חיות הפלא: הפשעים של גרינדלוולד", תסריט הסרט באתר Scripts.com (באנגלית)

* "חיות הפלא: הפשעים של גרינדלוולד", במסד הנתונים הקולנועיים KinoPoisk (ברוסית)
* נעמה רק, ‏"חיות הפלא" החדש מביא לקדמת הבמה את ההיטלר של הקוסמים, באתר "Time Out ישראל", 15 בנובמבר 2018
* עמית לגו‏, כשכל הקהל מוחא כפיים: "חיות הפלא" הוא תענוג למעריציה של ג'יי קיי רולינג, באתר וואלה!‏, 15 בנובמבר 2018
* ארז דבורה, "חיות הפלא: הפשעים של גרינדלוולד": הארי פוטר למבוגרים, באתר ynet, 16 בנובמבר 2018
* זוהר צלח, חיות הפלא - הפשעים של גרינדלוולד: הקסם של הארי פוטר נשמר?, באתר חדשות 13 (לשעבר ערוץ עשר), 16 בנובמבר 2018
* אתר למנויים בלבד נתנאל שלומוביץ, "חיות הפלא: הפשעים של גרינדלוולד": ג'יי־קיי רולינג בראה עולם, אבל שכחה את העלילה, באתר הארץ, 17 בנובמבר 2018
* יאיר רוה, הסרט חיות הפלא: לא מגיע להארי פוטר פריקוול משעמם, באתר כלכליסט, 18 בנובמבר 2018

הערות שוליים
------------

1. ↑  "Davids Yates and Heyman Spill Fantastic Beasts Secrets: Paris, Dumbledore, Depp, Credence and more!"
2. ↑  Сюжет сиквела «Фантастических тварей» попал в СМИ
3. 1 2 3 4 5  "'Fantastic Beasts' Sequel Reveals Plot Details, Adds Cast As Shooting Starts"
4. ↑  וזה אכן קרה; בשלב מאוחר יותר בחייה, כנראה לאחר עלילת הסרטים, היא הפכה לנחש לצמיתות, ובצורה זו אומצה על ידי וולדמורט שהשתמש בה כחיית מחמד ומאוחר יותר כהורקרוקס.
5. ↑  "'Fantastic Beasts and Where to Find Them' to Be Five-Film Franchise"
6. ↑  "'Jude Law cast as Albus Dumbledore in next Fantastic Beasts film'"
7. 1 2 3 4  "Jude Law to Play Young Dumbledore in 'Fantastic Beasts' Sequel"
8. ↑  "Johnny Depp To Co-Star In J.K. Rowling's 'Fantastic Beasts' Sequel At Warner Bros"
9. ↑  "'Harry Potter' Spinoff 'Fantastic Beasts' Adds Zoe Kravitz (Exclusive)"
10. ↑  "Joby Harold to Do Page-One Rewrite of 'The Flash' Script (EXCLUSIVE)"
11. ↑  "'Fantastic Beasts 2’: Callum Turner to Play Eddie Redmayne’s Brother (EXCLUSIVE)"
12. ↑  "Fantastic Beasts actress Claudia Kim breaks silence on playing Nagini". Entertainment Weekly. 25 September 2018.

| "הארי פוטר" מאת ג'יי קיי רולינג |
| --- |
| ספרים וסרטים | 

|  |  |
| --- | --- |
| הסדרה המקורית | אבן החכמים (סרט) • חדר הסודות (סרט) • האסיר מאזקבאן (סרט) • גביע האש (סרט) • מסדר עוף החול (סרט) • הנסיך חצוי-הדם (סרט) • אוצרות המוות (חלק 1, חלק 2) |
| ספרים נלווים | חיות הפלא והיכן למצוא אותן • קווידיץ' בראי הדורות • מעשיות בידל הפייטן • הילד המקולל • סיפורים קצרים מהוגוורטס: כוח, פוליטיקה, ורוחות רפאים מטרידות • סיפורים קצרים מהוגוורטס: גבורה, מצוקה, ותחביבים מסוכנים • הוגוורטס: מדריך לא אמין ולא מושלם |
| סרטי הפריקוול | חיות הפלא והיכן למצוא אותן • הפשעים של גרינדלוולד • הסודות של דמבלדור |

 |
| דמויות | 

|  |  |
| --- | --- |
| דמויות עיקריות | הארי פוטר • רון ויזלי • הרמיוני גריינג'ר • ג'יני ויזלי • נוויל לונגבוטום • לונה לאבגוד • אלבוס דמבלדור • לורד וולדמורט • סוורוס סנייפ • סיריוס בלק • דראקו מאלפוי • רובאוס האגריד • מינרווה מקגונגל • דובי • ג'יימס פוטר • לילי פוטר • הארי פוטר דמויות משנה (קטגוריה) |
| דמויות בולטות ביצירות הנלוות | אלבוס סוורוס פוטר • סקורפיוס מאלפוי • ניוט סלמנדרה • גלרט גרינדלוולד • טינה גולדשטיין • ג'ייקוב קובלסקי |
| קבוצות וארגונים | מסדר עוף החול • אוכלי מוות • צבא דמבלדור • משפחת ויזלי • משפחת לסטריינג' • אנשי הוגוורטס • משרד הקסמים |

 |
| הוגוורטס | גריפינדורגריפינדור גריפינדור הפלפאףהפלפאף הפלפאף רייבנקלורייבנקלו רייבנקלו סלית'ריןסלית'רין סלית'רין |
| פרודיות וספרות חובבים | הארי פוטר והשיטה הרציונלית • מחזמר מאוד פוטרי • הקסם מעל הכל • העולמות הקסומים של הארי פוטר |
| עולם הקסמים של הארי פוטר | הארי פוטר והמסע האסור • אתגר הדרקון • מסע ההיפוגריף • אוליבנדר |
| משחקי וידאו | הארי פוטר: מסתרי הוגוורטס • הארי פוטר: איחוד הקוסמים • Hogwarts Legacy |
| שונות | יום הארי פוטר הבין-לאומי • Wizarding World • הארי פוטר: בחזרה להוגוורטס • מונחים • תרגומים • מחלוקות משפטיות • קווידיץ' • קווידיץ' מוגלגים • אנימאגוס • סט הצילום של סרטי הארי פוטר |
| לקטגוריה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008713261005171
* BNE: XX5888968
* GND: 1189698862
* LCCN: no2018163411
* VIAF: 9969156497260917740008
* WorldCat (עם VIAF): 9969156497260917740008

 |